Public procurement notice: Contract Notice
Published: 2021-12-24
Buyer: BMSK Beruházási, Műszaki Fejlesztési, Sportüzemeltetési és Közbeszerzési Zrt.
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45214200 | 71220000
Submission deadline: 2022-02-09
Award criteria: The most economic tender

Technical requirements: Kivitelezési feladatok tekintetében: Budapest belterület 4082/31 1117 Budapest, Magyar tudósok körútja 2. - Pázmány Péter sétány 1.
Jelen beszerzés tárgya az ELTE Lágymányosi Campus Déli tömb épület bővítésének tervezése és kivitelezése vállalkozási szerződés alapján, az alábbiak szerint:
A beruházás Budapest XI. kerület Pázmány P. st. 1/a-c. (hrsz: 4082/31) számú található. A fejlesztési területen található az ELTE Lágymányosi Campus Déli tömbjének (fszt.+ 8 emelet szintes) épülete, mely 2001-ben épült. Jelen projekt kapcsán megvalósuló új épület a meglévő Vegyszertároló 429,35 m2 épület elbontását követően annak helyén valósítható meg. A tervezett új és a meglévő Déli tömb épület összeépítése során elbontásra kerül a Déli tömb lepény épületrészben lévő kettő db tanterem. Az összeépítés során létrejön egy 600 főt befogadni képes dupla légterű rendezvénytér.
A projekt célja egy oktatási kutatási funkciót ellátó p.+fszt.+ 5 emelet szintes közhasználatú épület teljeskörű (alapozás, szerkezetépítés, építészet, gépészet, erős és gyengeáram) tervezése és kivitelezése. Az épület monolit vasbeton tartószerkezetű kivitelben készül, az alapozása lemezalapozással kombinált fúrt cölöpalapozás.
A projekt része 5318,44m3 vasbetonszerkezet építése, 316 db nyílászáró elhelyezése, 16 100m2 belső festés felületképzés/felületelőkészítés, 2971m2 vízszigetelés készítése, 190,4m2 felülvilágító ablak elhelyezése.
A tervezett épület a meglévő épülethez a földszinten egy közösségi térrel csatlakozik, az első emeleten egy összekötő folyosóval, a pince szinten egy közműalagúttal. Az emeleti szinteken összesen több mint 200m2 egészségügyi és egészségtudományi laboratórium kialakítása.
pinceszint: informatikai hálózat kiszolgáló és oktató helyiségei, női, férfi vizesblokkok, gépészeti tér, elektromos helyiség, rendezvénytér kiszolgáló helyiségei
földszint: aula, diákcentrum, tanulmányi osztály, irodák a diákok ügyintézését segítendő, rendezvénytér
Az épületen belül két lift létesül. F1 jelű „panoráma” lift az épület északi részében kerül kialakításra, mely a pincétől az 5. emeletig üzemel, elsősorban a hallgatók és a látogatók részére lesz kialakítva. A vezérlése kártyás rendszerű. Az F2 jelű lift vegyes rendeltetésű, a pincétől a tetőszintig üzemel. Ezt használják az oktatók, kutatók, illetve a karbantartó személyzet. Vezérlése kártyás rendszerű.
A 2db hőközpont kompakt, előregyártott készülék. Az egyik hőközpont az épület felé 80/60 ºC-os (200 kW), a másik 60/45 ºC-os (300 kW) fűtővizet biztosít. A távhős hőközpont látja el fűtési energiával az épületet és készíti ez 1000 literes HMV bojlerrel a használati melegvizet.
A pinceszinti szerverhelyiség kap két darab redundáns üzemű 100kW technológiai hűtő folyadékhűtőt, ami biztosítja a szerver termi hűtést. A szintenkénti szerver (rack) helyiség egy-egy 5kW hűtési technológiai mono split klímát kap.
2db 300kW hűtési teljesítményű hűtőgép az épület fan-coilos hűtését biztosítja, valamint a pincei szerver terem hűtésére elhelyezésre kerül 2db 100kW hűtési teljesítményű szerver technológiai hűtőgép pár.
Az épületben a funkcióknak megfelelően zónázott, hő-visszanyeréssel szerelt központi légkezelőkkel kiszolgált, hőszivattyús rendszerekkel kezelt légtechnikai hálózatok kerülnek kialakításra.
A homlokzati hőszigetelés mennyisége 5210 m2, az épület lapostetőjének csapadékvíz elleni szigetelése 1557 m2 -en valósul meg. Külső zöld felület rendezésében talajcsere 40 m2 területen tervezett. A terepszinti dísznövénytelepítési munkák közül megvalósul:
A területen 702,86 m2 épület bontása (Vegyszertároló +Déli tömb lepényépületrész) , meglévő 7098m2 út és parkoló burkolat bontása elszállítással, 5199,27m2 műanyag gyeprács elhelyezése, 110m2 térkő járdaépítés valósul meg.

Eligibility requirements: Az eljárásban ajánlatkérő a Kbt. 62. § (1) és (2) bekezdés szerinti kizáró okok érvényesülnek az ajánlattevő, a közös ajánlattevők, alvállalkozók, alkalmasság igazolásában résztvevő gazdasági szereplők vonatkozásában. Igazolási mód: Ajánlattevőnek(az alkalmasság igazolásában résztvevő gazdaság szereplő vonatkozásában is) az ajánlatában az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá. Az ajánlatkérő által a Kbt. 69. § (4)-(7) bekezdése alapján a kizáró okokra vonatkozó igazolások benyújtására felhívott ajánlattevőnek a 321/2015. (X. 30.) Korm. rendelet 8. § 10. § és 12-16. §-ának megfelelően kell igazolnia, hogy nem tartozik az eljárásban előírt kizáró okok hatálya alá. Közös ajánlattétel esetén a közös ajánlattevők mindegyikére külön formanyomtatványt az ajánlatot benyújtó gazdasági szereplő tölti ki és nyújtja be. Ajánlattevőnek a Kbt.67.§ (4) bek.-re figyelemmel elektronikus űrlapon nyilatkoznia kell arról, hogy nem vesz igénybe a szerződés teljesítéséhez a Kbt.62.§ (1) és (2) bek. szerinti kizáró okok hatálya alá eső alvállalkozót. A 321/2015. (X.30.) Korm. rend. 15.§(1) bek. alapján az alkalmasság igazolásában részt vevő alvállalkozó tekintetében az EEKD benyújtásával Ajánlattevő eleget tesz a Kbt. 67. § (4) bekezdése szerinti nyilatkozati kötelezettségének, tehát a nyilatkozatot azon alvállalkozók tekintetében kell benyújtani, amelyek nem vesznek részt alkalmasság igazolásában. A Kbt.69.§ (4) - (7) bek.-re figyelemmel Ajánlatkérő a felhívás II.2.5. pontjában található értékelési szempontokra figyelemmel legkedvezőbbnek tekinthető Ajánlattevőt megfelelő határidő tűzésével fogja felhívni a kizáró okok tekintetében az alábbiak szerinti igazolások benyújtására: - Ajánlattevőnek elektronikus űrlapon a pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény 3. § 38. pont a)-b) vagy d) alpontja szerint definiált valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani. Ha az Ajánlattevőnek nincs a pénzmosásról szóló törvény 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosa, úgy erre vonatkozó nyilatkozatot szükséges csatolni (Kbt. 62. § (1) bek. k) pont kb) alpont). - Ajánlattevőnek elektronikus űrlapon nyilatkoznia kell arról, hogy nem tartozik a Kbt. 62.§(1) bek. k) pont kc) alpontja szerinti kizárok ok hatálya alá. - Megkövetelt igazolási mód magyarországi letelepedésű ajánlattevő(k) és alvállalkozó(ik), valamint adott esetben az alkalmasság igazolásában részt vevő gazdasági szereplő(k) vonatkozásában: Ajánlattevőnek a 321/2015. (X.30.) Korm. rend. 8.§ (kivéve ib és gb pont) előírásai szerint kell igazolnia a kizáró okok fenn nem állását. - Megkövetelt igazolási mód nem magyarországi letelepedésű ajánlattevő(k) és alvállalkozó(ik), valamint adott esetben az alkalmasság igazolásában részt vevő gazdasági szereplő(k) vonatkozásában: Ajánlattevőnek a 321/2015. (X.30.) Korm. rend. 10.§ előírásai szerint kell igazolnia a kizáró okok fenn nem állását. Az igazolások nem kérhetők, ha az ajánlatkérő a Kbt. 69. § (11) bekezdésében foglaltaknak megfelelően közvetlenül hozzáfér az érintett rendelkezésekben nem említett, a kizáró okok hiányát igazoló adatbázisokhoz, és a gazdasági szereplő ezek elérhetőségét az egységes európai közbeszerzési dokumentumban megjelölte. Ajánlatkérő felhívja a figyelmet a Kbt. 64. § (1)-(2) bekezdése szerinti öntisztázás lehetőségére, továbbá a 74. § (1) bekezdésére A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Ajánlatkérő felhívja a figyelmet a 321/2015. (X. 30.) Korm. rendelet 16. §-ában foglaltakra is. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: a) Alkalmatlan az ajánlattevő, ha az ajánlatban megjelölt, építőipari kivitelezési tevékenységet végző gazdasági szereplők valamelyike nem szerepel az Étv. szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában; b) Alkalmatlan az ajánlattevő, ha nem szerepel az építési beruházáshoz kapcsolódó tervezői szolgáltatás tárgya szerint illetékes országos szakmai kamara nyilvántartásában (az építésügyi és az építésüggyel összefüggő szakmagyakorlási tevékenységekről szóló 266/2013. Korm. rendelet 6. § (3) bekezdése szerinti), illetve a nem Magyarországon letelepedett gazdasági szereplők esetén a letelepedés szerinti ország nyilvántartásában, vagy ha nem rendelkezik a letelepedés szerinti országban előírt engedéllyel, jogosítvánnyal vagy szervezeti, kamarai tagsággal. Igazolási mód: A Kbt. 65. § (1) bekezdés c) pontja szerinti alkalmassági követelményt az egységes európai közbeszerzési dokumentum benyújtásával kell előzetesen igazolni. Ajánlatkérő elfogadja az érintett gazdasági szereplőegyszerű nyilatkozatát - IV. rész α pont kitöltésével - részletes információk kérése nélkül. A Kbt. 69. § (4)-(7) bekezdése alapján felhívott ajánlattevők tekintetében a nyilvántartásban szerepléstényét - amennyiben a Kbt. 69. § (11) bekezdés szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállítottigazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. A 321/2015. (XI. 30.) Korm. rendelet 26. § (3) bekezdés alapján a Kbt. 65. § (1) bekezdés c) pontjára vonatkozóan Ajánlattevő csatolja az engedély vagy jogosítvány másolatát, illetve a szervezeti, kamarai tagságról szóló igazolást. Ajánlatkérő a Kbt. 65. § (9) bekezdésével összhangban előírja, hogy Kbt. 65. § (1) bekezdés c) pontja szerinti követelmény igazolására akkor vehető igénybe más szervezet kapacitása, ha az adott szervezet valósítja meg azt a feladatot, amelyre vonatkozóan a nyilvántartásban szereplés, szervezeti tagság vagy engedéllyel rendelkezés kötelezettsége fennáll. A nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást(kivonatot) vagy egyéb igazolást, vagy nyilatkozatot kell igazolásként benyújtani.